ΓΡΑΠΤΗ ΕΡΩΤΗΣΗ E-1705/01

υποβολή: Fernando Fernndez Martn (PPE-DE) προς την Επιτροπή

(14 Ιουνίου 2001)

Θέμα: Μέσα πληρωμών

Η πληρωμή με πιστωτικές κάρτες θα αυξηθεί σημαντικά και θα αποτελέσει ουσιαστικό μέσο κατά την μετάβαση στο ευρώ δεδομένου ότι θα λάβει διασυνοριακή αξία στις πληρωμές και στις μετακινήσεις των ευρωπαίων

καταναλωτών στο έδαφος της ΕΕ. Παρ' όλα αυτά, οι μικροί επιχειρηματίες είναι εκείνοι που, στην πράξη,ποχρεώνονται από τις τράπεζες να αναλάβουν τα έξοδα για τις πληρωμές που γίνονται με πιστωτικές κάρτες, αφού οι προμήθειες για τη χρήση τους - συναλλαγματικές ισοτιμίες - κυμαίνονται σημαντικά από ένα κράτος μέλος σε άλλο.

Μπορεί να αναφέρει η Επιτροπή ποίοι είναι οι διάφοροι τύποι τραπεζικών προμηθειών στα κράτη μέλη και ποια είναι τα ειδικά μέτρα που έχει προβλέψει να εγκρίνει για την εναρμόνιση του τομέα αυτού στην ΕΕ·

Έχει προβλέψει η Επιτροπή να εγκρίνει ή έχει ήδη εγκρίνει ειδικά μέτρα για να άρει τις αρνητικές συνέπειες / απώλειες που προϋποθέτει η μαζική χρήση πιστωτικών καρτών λόγω της μετάβασης στο ευρώ· Εκείνοι πουφίστανται τις ζημίες είναι οι έμποροι λιανικής πώλησης με ανελαστικό περιθώριο κέρδους οι οποίοι δεν μπορούν να μετακυλίσουν το κόστος στον καταναλωτή για τις συναλλαγές που πραγματοποιούνται με πιστωτικές κάρτες (π.χ. βενζινάδικα ή συνεργεία)·

Μπορεί να αναφέρει η Επιτροπή εάν είναι συμβατοί, αφενός μεν, οι κοινοτικοί κανόνες στον τομέα των συναλλαγματικών ισοτιμιών που καθόρισαν οι εταιρίες ηλεκτρονικών καρτών και οι τράπεζες για κάθε συναλλαγή και αφετέρου, το γεγονός ότι στην πράξη οι εταιρίες αυτές εξαναγκάζουν τους εμπόρους λιανικής πωλήσεως να καταβάλλουν το κόστος των συναλλαγών που πραγματοποιήθηκαν με τις πιστωτικές κάρτες·

Απάντηση του κ. Bolkestein Εξ ονόματος της Επιτροπής

(20 Σεπτεμβρίου 2001)

Εάν ένας έμπορος θέλει να δεχθεί πληρωμή με πιστωτική κάρτα, συμβάλλεται με μια αποδέκτρια τράπεζα. Στη σύμβαση αυτή προσδιορίζεται το κόστος τηςπηρεσίας που θα επιβαρύνει τον έμπορο (η εμπορική προμήθεια).

Για να καθορίσει την εμπορική προμήθεια, η αποδέκτρια τράπεζα λαμβάνειπόψη τις δαπάνες της (διεκπεραίωση των συναλλαγών, διατραπεζικές προμήθειες, συντήρηση των τερματικών πληρωμής ) και το περιθώριο κέρδους της, λαμβάνονταςπόψη το τοπικό ανταγωνιστικό πλαίσιο. Γι αυτό το λόγο οι εμπορικές προμήθειες ενδέχεται να διαφέρουν σημαντικά από ένα κράτος σε άλλο.

Το γεγονός ότι οι αποδέκτριες τράπεζες χρεώνουν εμπορική προμήθεια για την παροχή μιαςπηρεσίας δεν αντιβαίνει προς την κοινοτική νομοθεσία. Η Επιτροπή δεν έχει την πρόθεση να παρέμβει στην εμπορική αυτή ανταγωνιστική διαδικασία για να καθορίσει το ποσό που επιβαρύνει έναν έμπορο για τηνπηρεσία, ούτε εμπίπτει στις αρμοδιότητές της να εναρμονίσει την κατάσταση στην Κοινότητα.

Ωστόσο, η Επιτροπή θεωρεί ότι η εισαγωγή του ευρώ θα έπρεπε να είχε ως αποτέλεσμα τη δημιουργία ενός ενιαίου χώρου πληρωμών. Για το λόγο αυτό πρότεινε στις 25 Ιουλίου 2001 σχέδιο κανονισμού με τον οποίο θεσπίζεται η αρχή της μη διάκρισης στις πληρωμές που καταβάλλονται σε ευρώ. Όσον αφορά τηνποβληθείσα ερώτηση, η συνέπεια είναι ότι η προμήθεια που καταβάλλεται από τον έμπορο πρέπει να είναι ίδια, ανεξάρτητα από το εάν η πληρωμή είναι καθαρά εθνική ή διασυνοριακή.